cyanic-selkie/wikianc huggingface dataset:
699 v. Chr.
Dës Säit befaasst sech mam Joer 699 v. Chr.
Chamaeleon (Stärebild)
De Chamäleon ass e Stärebild um südleche Stärenhimmel.
Beschreiwung
De Chamäleon ass een onschäinbart Stärebild an der Ëmgéigend vum südlechen Himmelspol. Et besteet aus enger Grupp vu Stären, vun deene kee méi hell ass, wéi déi 4. Gréissteklass.
D'Stärebild steet an enger relativ stärenaarmer Regioun an huet keng interessant niwweleg Objeten. Vun Europa aus ass et net ze gesinn.
Geschicht
D'Chamäleon gehéiert zu deenen 12 Stärebiller, déi vun den hollännesche Séifuerere Pieter Dirkszoon Keyser a Frederik de Houtman tëscht de Jore 1595 a 1597 agefouert goufen. De Johannes Bayer huet d'Stärebild am Joer 1603 a säi Stärenatlas Uranometria opgeholl.
Stären
Den α Chamaeleontis, den hellste Stär am Chamäleon, ass ronn 80 Liichtjoer vun eis ewech. Et ass e Stär mat der Spektralklass F6 an e liicht wäiss.
Den γ Chamaeleontis ass 250 Liichtjoer vun eis ewech a liicht rout. Seng Spektralklass ass M0.
Duebelstären
De Stär δ1 an den δ1 gesinn, mat bloussem A gekuckt, aus wéi en Duebelstär. Tatsächlech si se net physikalesch matenee verbonnen, mä stinn zoufälleg optesch vun der Äerd aus gesinn zimmlech no beieneen.
Planemos
Am Joer 2005 gouf am Stärebild Chamäleon e Planemo entdeckt. Den Objet krut d'Bezeechnung Cha 110913-773444 (Rektaszensioun: 11h 9m 13,63s Deklinatioun: −77°34′44,6″). Et ass fir e Brongen Zwerg ze kleng a kann dofir mat enger Mass vun aacht Jupitermassen als Planéit ouni Stär ugesi ginn. Ronderëm hien existéiert eng Stëbsscheif, an där sech Planéiten oder Mounden opbaue kënnen. Hien nëmmen 2 Millioune Joer al an ass ronn 500 Liichtjoer vun eis ewech. Aus der Diskussioun fir seng Anuerdnung goung de Fachbegrëff Planemo eraus.
Saturn
Saturn bezeechent:
Duerno genannt:
Kantonen am Departement Nord
{
Yannchen Hoffmann
D'Yannchen Hoffmann, gebuer den 21. Juli 1961 an der Stad Lëtzebuerg, ass eng lëtzebuergesch Mezzosopran-Sängerin.
Grande Peur
D'Grande Peur (Grouss Angscht) war eng populär Beweegung a Frankräich um Ufank vun der Franséischer Revolutioun, vum 20. Juli bis 6. August 1789. Bei der Landbevëlkerung goufe sech Rumeuren erzielt, datt den Adel Brigangen ugestallt hätt, fir géint d'Bauere virzegoen, an hir Dierfer a Felder ze zerstéieren. Als Äntwert dorop hunn d'Baueren hir Mëschtgafele gepak, a si géint hir adeleg Häre gezunn, hu Schlässer geplëmmt, an Dokumenter mat de feudale Rechter verbrannt.
Ursprong
D'Grande Peur ass an der Provënz zustan komm, aus enger Mëschung tëscht Rumeure vun engem aristokratesche Komplott an den Neiegkeeten, déi vu Paräis komm sinn, wou et drënner an driwwer gaangen ass (Stuerm op d'Bastille, Ballhauseed...). Sou gouf sech ënner der Landbevëlkerung erzielt, datt d'Adeleger Brigangen agestallt hätten, fir sech am Land ronderëm ze dreiwen, an d'Kar, wat nach gréng war, ofzeschneiden, soudatt näischt méi fir d'Baueren iwwereg wie. Dëst ass d'Iddi vum Aristrokratesche Komplott. Ausserdeem gouf gegleeft, datt d'adeleg Proprietären d'Kar géifen huelen, fir et zu engem Héchstpräis ze verkafen. D'Angscht virun dëse Brigangen huet sech séier verbreet, an et koum zu simultane Revolten: an der Franche-Comté ass d'Panik ausgebrach, wéi et zu enger Polferexplosioun am Schlass vu Quincey bei Vesoul komm ass; an der Champagne gouf de Stëbs, deen d'Schof op der Strooss hannerlooss hunn, fir dee vun Zaldote gehalen; am Beauvaisis (Maine) ; an der Regioun vun Nantes a vu Ruffec goufe souguer Patere fir Bandite gehalen.
Onrouen
Iwwerall a Frankräich koum et zu Opstänn, Attentater, a Bränn: zu Marseille, zu Lyon, zu Grenobel, zu Stroossbuerg, zu Rennes, zu Saint-Malo, zu Le Havre, zu Dijon, mä och an de klengen Dierfer um Land, wéi zum Beispill am Mâconnais, wou d'Proprietéite vun de Grondhäre vun de Baueren zerstéiert goufen. D'Landbevëlkerung huet sech Waffe gesicht, a Milize gegrënnt, fir sech besser géint d'Brigange wieren ze kënnen, mä och fir Schlässer an Abteien z'iwwerfalen, wou si d'Kar geklaut an d'Archiver verbrannt hunn. Zu Ruffec huet sech d'"Angscht" zum Beispill séier verbreet: lass goung et den 28. Juli 1789 a vu Ruffec aus weider an den Norden op Civray a Châtellerault, am Westen op Saintes, am Osten op Confolens a Montluçon, an am Süde Richtung Angoulême, Limoges, Cahors, Brive (30. Juli), Montauban (31. Juli), Toulouse a Rodez (1. August), Lombez (2. August), Pamiers, Saint-Girons, Saint-Gaudens (3. August), Foix an Tarbes (5. August). Verschidde Regioune sinn awer och komplett verschount bliwwen: d'Bretagne, den Elsass an de Languedoc.
An der Aquitaine, déi den Honnertjärege Krich matgemaach hat, krut d'Angscht den Numm Peur des Anglais.
E Curé vu Prayssas huet iwwer d'Grande Peur geschriwwen:
D'Baueren, nodeem si bis hir Waffen haten, hunn allerdéngs keng Brigange fonnt. Si si weider bei d'Schlässer gezunn, an hunn no den ale Charte gefuerdert, wou d'feudal Rechter opgeschriwwe waren, fir dës ze verbrennen. Si haten an hire Cahiers de doléances d'Ofschafung vun dëse Rechter gefrot. Si sinn deelweis souguer sou wäit gaangen, al Härenhaiser a Brand ze stiechen. De Curé vu Bissy-la-Mâconnaise war Zeie wéi d'Schlass vu Lugny a Flamen opgaangen ass:
D'Opstänneg hu sech selwer an den Adlegen Angscht gemaach. De Georges Lefebvre beschreift fënnef Richtungen a sengem Wierk La Grande peur de 1789. Dës verschidde Couranten hu sech net wierklech ofgeschwat, si waren duerch gemeinsam Ziler animéiert. Duerch d'Grande Peur koum et zu enger bewaffenter antifeudaler Revolt. D'Schlässer goufe verbrannt fir der Assemblée hire Wonsch kloer ze maachen: d'Ofschafe vun der Feudalitéit. Fir déi Revolt op en Enn ze bréngen, huet d'Assemblée an der Nuecht vum 4. August d'Ofschafe vun de Privileegien dekretéiert.
Laut der Mary Matossian soll och de Mammekär, deen dacks am Miel zu där Zäit ze fanne war, an dee gär Halluzinatiounen ervirrifft, eng Roll an der Grande Peur gespillt hunn.
Neptun
Mat Neptun bezeechent een:
Carlo Loudvig
De Carlo Loudvig, gebuer 1935, war e lëtzebuergesche Pionéier vun der Aviatioun (Fallschiermsprénger). Hien huet als Moniteur vun de Parachutisten, zesumme mam Marcel Entringer (Déi zwéin hate sech a Frankräich an an Däitschland qualifizéiert) an 10 aner Elèven, 1969 zu Déifferdeng de Parachutisteclub gegrënnt.
Canton du Mans-Centre
De Canton du Mans-Centre ass eng fréier franséisch administrativ Andeelung am Arrondissement Le Mans, am Departement Sarthe am Pays de la Loire.
Everyday Zulu
Everyday Zulu war eng Lëtzebuerger Museksgrupp, déi 1992 gegrënnt gouf an 2003 hiren Numm a Clanrock ëmgeännert huet.
D'Geschicht vun Everyday Zulu
Am Januar 1992 huet de Gittarist Aender Thilges, e fréiere Member vun der legendärer Lëtzebuerger Rockgrupp Nazz Nazz ëm de Frontmann Thierry van Werveke, eng nei Band ugefaangen. E puer Membere vun Nazz Nazz hu matgemaach, sou z. B. de Claude Kiefer (Gittar) an den Fern Clees (Mondharmonika). Dobäi koumen den Al Werner (Keyboard), den Ender Frings (Gesang), den Dan Thurmes (Bass) an de Steve Troes (Batterie). Alleguer gutt bekannte Museker aus der deemoleger Lëtzebuerger Musekszeen.
D'Grupp war dunn 1993 op Tour an der Tschechescher Republik. Déi éischt CD koum am Abrëll 1994 mam Titel Touch the Earth eraus. Relativ séier sinn dunn awer verschidde Memberen ofgesprongen an d'Besetzung huet sech geännert. Nei Membere koumen dobäi an vun 1995-1996 u gouf mat follgende Leit gespillt:
De Pit Vinkowsky huet dunn d'Band op de Wee vum Folk bruecht. Vum Joer 1998 un sinn dann déi verschidden Elementer aus Rock, Folk, Celtic Rock, Heavy Metal verschmolz an hunn zum typesche Klangbild gefouert, dat dunn de Sound vu Clanrock ausgemaach huet.
Am Joer 1999 koum dann den Album Welcome to My Kingdom eraus, deen och d'Basis war fir e Videoclip op d'Stéck Apeman.
D'Joer drop huet Band et fäerdeg bruecht, een Top-5-Hit um lokale Radiosender RTL ze landen, an zwar mam Stéck Den Essegkrou. D'Lidd war wärend 12 Wochen an den Top Ten vun den Charts vertrueden. Eng Leeschtung, déi keng aner lëtzebuergesch Band virdru fäerdeg bruecht hat. De follgenden Album The Colour Tracks, deen eng Oplag vun 1.500 CDen hat, war banne véiert Méint ausverkaaft.
Musek vun Everyday Zulu gouf fir verschidde Reklamme benotzt, wei z. B. fir de Pub-Spot vum Lëtzebuerger Land, deen op der Expo 2000 zu Hannover gewise gouf. Verschidden Optrëtter an der lokaler Tëlee gouf et och.
Am Joer 2001 huet de Ronni Mullenders Everyday Zulu verlooss a gouf mam jonke Bassist Max Frantzen ersat.
2002 si se beim Rock um Knuedler opgetrueden.
Am Joer 2003 gouf en däitsche Label Nibelung Records op d'Band opmierksam an huet Everyday Zulu ënner Vertrag geholl. Aus kommerzielle Grënn gouf d'Band gefrot fir den Numm Everyday Zulu z'änneren. Dat war dann d'Grënnung vu Clanrock.
Ënnert deem Numm huet d'Grupp d'Albumen Out of Ashes (2004) a Flight of the Phoenix (2007) erausbruecht.
2010 koum en neien Drummer, de René, an en zweeten Duddelsakspiller, den Oliver Kayser dobäi.
Déi lescht Verëffentlechung vu Clanrock war d'EP Burn the Plague am Joer 2014.
Den 31. Januar 2016 hu Clanrock iwwer hir offiziell Facebooksäit bekannt ginn, datt si eng onbegrenzt Paus géife maachen, well d'Museker nei musikalesch Weeër wéilte goen. D'Grupp ass net aus där Paus erëmkomm.
Teymur Rəcəbov
Den Teymur Rəcəbov, FIDE-Bezeechnung Teimour Radjabov, gebuer den 12. Mäerz 1987 zu Baku, ass en aserbaidjanesche Schachgroussmeeschter.
Seng aktuell Elo-Zuel läit bei 2744 (Mee 2011) a seng maximal erreechte bei 2761 ; domat ass hien op Plaz 13 vun der Weltranglëscht (Mee 2011).
René Nicolas de Maupeou
De René Nicolas Charles Augustin de Maupeou, Marquis vu Morangles a Bully, Vicomte vu Bruyères-sur-Oise, war e franséische Magistrat a Politiker, deen de 25. Februar 1714 zu Montpellier op d'Welt komm ass, an den 29. Juli 1792 zu Thuit gestuerwen ass.
De René Nicolas de Maupeou, deen aus enger Magistratefamill, déi am 16. Joerhonnert zu Paräis den Adelstitel krut, komm ass, war den eelste Jong vum René Charles de Maupeou (1688-1775), éischte President vum Parlament vu Paräis vu 1743 bis 1757. Den 21. Januar 1744 huet hie sech mat der Anne de Roncherolles (1725-1752) bestuet, enger Kusin vun der Madame d'Épinay. Zesummen hate si zwee Kanner:
De Maupeou war als éischt sengem Papp seng riets Hand, virun allem am Konflikt tëscht dem Parlament an dem Mgr Christophe de Beaumont, Äerzbëschof vu Paräis, an der Affär vun de Konfessiounsbilljeten. 1763 bis 1768 war de Maupeou éischte President vum Paräisser Parlament. An dëser Period hat hie mat dem Prozess vum Calas an der Affär Lally-Tollendal ze dinn.
FLA
FLA ass eng Ofkierzung fir:
René Nicolas de Maupeou
Wéi de Kanzler Guillaume de Lamoignon de Blancmesnil de 14. September 1768 demissionéiert huet, gouf beschloss datt de Maupeou säin Nofollger géif ginn, mä datt dësen awer säin Amt net géif untrieden, mä mam Prestigetitel Chancelier de France a Pensioun géif goen. Hie war also nëmmen een Dag Kanzler, a säi Jong huet de 16. September 1768 dës Funktioun iwwerholl. Hie war de leschte Kanzler vun der Monarchie, an ass bis zum 1. Juli 1790, wéi d'Plaz ofgeschaaft ginn ass, a sengem Amt bliwwen.
Zanter dem D'Aguesseau war et Brauch, d'Funktioune vu Kanzler a Garde des sceaux de France ze trennen. Déi zwou Funktioune goufen nees zesummegefouert, wéi de Maupeou den 18. September 1768 d'Garde krut, déi hie bis de 24. August 1774 behalen huet, bis de Louis XVI., op e Rot vum Maurepas dës Charge dem Armand Thomas Hue de Miromesnil iwwerdroen huet.
De Maupeou hat duerch seng Funktiounen eng grouss Muecht am Justizberäich, an d'Vertraue vum Louis XV.. Den Historiker Michel Antoine schreift:
Zu där Zäit gouf och gär behaapt, datt de Maupeou u seng Nominatioun duerch de Choiseul komm ass. Et ass kloer, datt dësen, deen e groussen Afloss op de Kinnek hat, sech net géint de Maupeou gestallt huet, mä et ass net bewisen, datt hie sech besonnesch fir hien agesat hätt. An enger éischter Zäit huet sech de Maupeou un eng moderéiert Linn gehalen, déi gutt bei de Choiseul gepasst huet, an dat an der grousser Affär vun dëser Zäit: der Fronde parlementaire, a besonnesch der Affär La Chalotais, déi am Parlament vun der Bretagne fir Onroue gesuergt huet.
No der Demissioun vum Étienne Maynon d'Invault konnt de Kanzler seng Positioun weider stäerken, an huet den 22. Dezember 1769 den Abbé Terray zum Contrôleur général des finances ernannt. E Joer drop, de 24. Dezember 1770 gouf aus dem Maupeou den Haaptmann vum Ministère, nodeem de Choiseul an Ongnod gefall war.
D'Reform vum Maupeou
De Maupeou hat seng Stäerkt scho géint d'Parlament vun der Bretagne bewisen. Fir dem Krich tëscht de Parlamenter an der kinneklecher Muecht en Enn ze setzen, huet hien am Joer 1771 en extraordinäre Coup geplangt, fir d'rechtlech Muecht nees u sech ze rappen. D'Paräisser Parlamentarier goufe festgeholl an an den Exil geschéckt, an hir Charge goufe konfiszéiert a vum Staat opkaaft. De grousse Ressort vum Parlament vu Paräis gouf a sechs Circonscriptiounen ënnerdeelt, déi alleguer e Conseil supérieur kruten. D'Paräisser Parlament stoung zwar un der Spëtzt, mä d'Circonscriptioun war däitlech méi kleng ginn. D'Charge konnten net méi kaaft ginn, d'Magistrate goufe vum Kinnek ernannt, konnten net erausgehäit ginn, a goufe vum Staat bezuelt.
D'Géigner vun dëser Reform hunn net laang op sech waarde gelooss: d'al Magistratur an natierlech den Adel, deem seng Privilegien d'Parlamenter ëmmer verdeedegt haten. Un hirer Spëtzt stoungen d'Princes du sang, a si goufe vun de Jansenisten a Gallicaner ënnerstëtzt, déi eng grouss Muecht am parlamentaresche Milieu haten. Verschidde Philosophen hunn dëse "Staatsstreech" verurteelt, well dëse géint d'Konstitutioun vun der Monarchie gaangen ass. D'Reform gouf aber vum Voltaire ënnerstëtzt, deen d'Parlamenter gehaasst huet, well si fir hien ëmmer nëmme responsabel fir Justizfeeler, wéi d'Affär Calas waren.
De Louis XVI. huet wéi hien op den Troun komm ass, de Maupeou op e Rot vum Maurepas entlooss - fir deen hie keng perséinlech Sympathie hat – andeems hien him d'Garde des Sceaux de 24. August 1774 ewechgeholl huet. Den neie Kinnek huet ausserdeem déi al Magistraten nees zeréckgeruff, an d'Parlamenter nees an hirem Zoustand virun der Reform hiergestallt. Domat war déi ganz Reform ëmsoss. De Maupeou sot dozou:
Ëmsiidlung vun de Lëtzebuerger am Zweete Weltkrich
An der Zäit vum Zweete Weltkrich sinn tëscht 1939 am 1943 vill Gruppen, vun den Nazien sougenannt "Volksdeutsche", aus hirer netdäitscher Heemecht a südost- an nordosteuropäesch Staaten (déi vum Däitsche Räich besat waren oder zu hiren Alliéierte gezielt hunn) ëmgesidelt ginn. Dës Ëmsiidlung war am Allgemengen op fräiwëlleger Basis. Betraff heivu waren ënner anerem Südtiroler, Bulgariendäitscher, Däitsch-Balten asw.
D'Ëmsiidlung vu Lëtzebuerger Famillje war net fräiwëlleg. Si goufen deportéiert, well ee vun hiren zwangsrekrutéierte Jongen aus der Wehrmacht desertéiert ass, oder well si duerch politescht Engagement gewisen hunn, datt si net gewëllt waren, sech den Nazistrukturen unzepassen.
Ënner de ronn 5 000 Männer, Fraen a Kanner, déi wéinst Däitschfeindlechkeet a Schlesien ëmgesidelt goufen, waren och 459 Familljen, déi an de sauren Apel hu misse bäissen, well de wehrpflichtege Fils ugeblockt war. Déi éischt Ëmsiidler, d'Ëmsiidlung ass de 17. September 1942 lassgaangen, sinn am Ufank am Klouschter Leubus a Schlesien ënnerbruecht ginn. Zanter 1945 ass Leubus erëm polnesch an heescht haut Lubiąż. An der Ëmsiidlung hunn d'Lëtzebuerger missen a Betriber schaffen oder se kruten eng Schëpp an de Grapp fir mat un der Konstruktioun vum Ostwall ze hëllefen.
Am Januar 1943 gouf d'Lager Leubus opgeléist an d'Ëmsiidler goufen op Bobersteen (Lager Nr. 103), an op Bad-Flinsberg (Lager 116 an 118) bruecht. Zu Flinsberg waren haaptsächlech wëlzer Famillen, deenen hir Pappen am SS-Sonderlager Hinzert erschoss gi waren, oder zu Lublin am KZ souzen. Eng Parti vun Ëmsiidler ware scho virdrun an d'Lager Asten/Linz bruecht ginn, well an den Hermann-Göring-Wierker Handwierker gebraucht goufen.
Aner koumen op Hirschberg (Lager 104) oder op de Schlauphof (Lager 112).
D'Lager zu Flinsberg gouf de 24. November 1944 geraumt, an d'Ëmsiidler vun do goufen op Wallisfurth (Lager 94), Trebnitz (Lager 129 an 120), Bischwitz (Lager 138), Juppendorf (Lager 159), Mittelsteine (Lager 98), Bad Schwarzbach (Lager 111), Berthelsdorf (Lager 209), Wartha (Lager 90) a Bobersteen verdeelt. Dobäi koum nach d'Lager 131, d'Straflager Jeschütz, an deem d'Leit besonnesch vum Lagerführer Wilhelm Stoffregen gepisaakt goufen. Am Lager 110 zu Marklissa, dat direkt bei der Queistalsperre louch waren nëmme Fraen a Kanner ënnerbruecht.
Op Oberkratzau am Sudetengau (Lager 81 + 83) waren ongeféier 80 Lëtzebuerger geschleeft ginn. Well de Projet fir d'Leit vun do aus a Fabrécken ze schécke sech als net realisabel erwisen huet, war dat Lager nëmme vum 3. Februar bis den 2. Mäerz 1943 besat. Duerno goufen déi Ëmgesidelt op Nestomitz (Lager 121 an 121a) geschéckt.
Am Lager Schreckenstein (Lager 119 an 119a), engem Faubourg vun Aussig sinn déi éischt Lëtzebuerger den 29. Januar 1943 ukomm. Ënner hinne war de Lucien Koenig als Siggy vu Lëtzebuerg bekannt, d'Sopranistin Mme Schaus-Arend an de Geiist Heini Koster. Do huet de Siggy d'D'Letzeburger Deportéiertelidd geschriwwen, dat vum Nic. Wilmes fir d'éischt am Lager 119 gesonge gouf. En zweet Deportéiertelidd war eng Zesummenaarbecht vum Jeng Proess an dem Pierre Hurst.
Leubus ass dat eenzegt Ëmsiidlungslager an deem nach Lëtzebuerger begruewe sinn. Et sinn de Michel Adamy vun Ettelbréck, de Mathias Kemp vu Walfer, d'Christiane Koch vun Esch, d'Mathilde Stephany vun Huldang an d'Marie Schlottert vun Holz.
D'Nimm vun deene Lagere bleiwe fir ëmmer mat der Geschicht vun der Ëmsiidlung zu Lëtzebuerg verbonnen. Wéi am Fréijoer 1944 den Transport bis a Schlesien ëmmer méi komplizéiert gouf, sinn déi lescht Emsiidler an den Honsréck transportéiert ginn. Dat huet bis an den August 1944 eragedauert, bis 14 Deeg éiert d'Amerikaner komm sinn. Am Honsréck waren d'Lageren zu Ruwer, Nofelden, Metzenhausen an Hirtstein.
Jupille-sur-Meuse
Jupille-sur-Meuse, bis 1963 just Jupille, war bis 1977 eng belsch Gemeng. Zanterhier gouf se, am Kader vun enger Gemengefusioun, e Quartier vun der Stad Léck. Se läit, wéi den Numm et seet, op der Meuse.
Jupille war, mat Herstal, d'Residenz vun enger ganzer Rëtsch vu Merowenger a vu Karolenger, dorënner de Pippin de Mëttelsten (deen do gestuerwen ass), de Karl Martell, de Pippin de Jonken an de Karel de Groussen.
Zu Jupille steet d'Brauerei Piedbœuf, déi zu InBev gehéiert, an där hiert bekanntst Produkt d'Béiermark Jupiler ass.
Buerg Falkesteen
D'Buerg Falkesteen ass eng héichmëttelalterlech Buergruin am Ourdall géintiwwer vu Biwels an eng 800 Meter südlech vun der däitscher Uertschaft Waldhaff-Falkesteen am Äifelkrees Béibreg-Prüm a Rheinland-Pfalz (Däitschland).
Geographie
D'Buerg läit op enger géier Fielsnues iwwer dem Ourdall am Däitsch-Lëtzebuergeschen Naturpark (Naturschutzgebitt „Ourschleife-Falkenstein“). Vun der Uertschaft Waldhaff-Falkesteen aus ass d'Buerg iwwer e Feldwee z'erreechen, deen zum Deel aus dem Fiels gehae gouf. Vu Bauler aus féiert e Wanderpad (Nr. 37) bis bei d'Buerg, vun der Foussgängerbréck zu Biwels aus féiert e Bëschwee, deen zum Deel als Huelwee ausgebild ass, géi op d'Buerg erop.
De Victor Hugo gëtt follgend Beschreiwung vun der Kuliss ronderëm d'Ourschläif: "« Nous sommes allés par le haut plateau au-dessus de Vianden, route de Clairvaux, puis à travers champs à pied, voir une magnifique vallée de l'Our. Un cirque de hautes collines entourant comme un amphithéâtre une sorte de mont figurant un proscenium ou une estrade. Un peu en arrière de ce mont, la croupe escarpée qui porte la ruine de Falkenstein. Au fond, en bas, la rivière tordue comme une couleuvre. »"
Beschreiwung vun der Anlag
Vun der Buerganlag si just nach follgend Elementer iwwereg: d'Buergpaart, Deeler vun der Schëldmauer, eng Wand vum Palas, Deeler vun engem Zwénger, e Wiertuerm, verwëlleft Gäng, déi romanesch Kapell a Mauerreschter vu Ställ.
Geschicht
Et gëtt ugeholl, datt d'Buerg am 11. Joerhonnert opgeriicht gouf. D'Haaptbuerg an déi romanesch Buergkapell sinn aus dem 12. bis 14. Jh.
1236 koum s'an de Besëtz vun de Lëtzebuerger Grofen.
Vum Haus Mellier goung se un d'Haus Branebuerg, well de Jakemin vu Mellier, Här vu Falkesteen, senger Fra Hedwig vu Keel Falkesteen 1297? bei der Hochzäit verschriwwen hat, soudatt si d'Herrschaft no sengem Doud behalen huet an hiren zweete Mann, de Jang vu Branebuerg, d'Herrschaft vun 1315/1316 u verwalt huet a sech doduerch Här vu Falkesteen nenne konnt.
Am 16. Jh. gouf se vum Grof vu Manderscheid ausgebaut. 1679 gouf d'Buerg zerstéiert an duerno nees opgeriicht.
1685 huet sech deen éischten de la Gardelle, dee vun Toulouse koum, am Herzogtum Lëtzebuerg néiergelooss, wou en eng Fra aus dem Haus Iewerleng bestuet huet, déi Falkesteen du geierft huet.
Nom Wiener Kongress 1815 ass d'Buerg u Preisen iwwergaangen. 1882 ass déi lescht Bewunnerin aus der franséisch-lëtzebuergescher Famill, d'Anna-Maria de la Gardelle, gestuerwen.
1895 gouf d'Buerg verkaf an d'Wunnhaus gouf ausgebaut.
D'Buerg ass bis haut a Privatbesëtz a bewunnt.
Falkesteen an der Literatur
Aus der Fieder vum Victor Hugo staamt d'Gedicht Falkenfels aus sengem 1872 erschéngene Wierk « L'Année terrible »: « Falkenfels, qu'on distingue au loin dans la bruine, Est le burg démoli d'un vieux comte en ruine. »
Volleksseechen
Vun a ronderëm d'Buerg a seng Häre gëtt et eng Rei Seeërcher:
Jus
Jus ass d'Flëssegkeet vun ausgepresstem Uebst oder Geméis.
Zocker ass a limitéierte Quantitéiten erlaabt, muss dann ugi ginn. Jus däerf, fir Transportkäschten ze spueren, agedéckst an duerno, beim Afëllen, nees mat Waasser verdënnt ginn.
Beléiftst Jusen an Europa sinn Orangen- an Äppeljus (Viz).
.pl
.pl ass den Nationalen Top-Level-Domän vu Polen.
Elsy Jacobs
D'Elsy Jacobs, gebuer de 4. Mäerz 1933 an der Maternité am Pafendall a gestuerwen de 27. Februar 1998 zu Guémené-sur-Scorff an der Bretagne, war eng lëtzebuergesch Vëlossportlerin.
Liewen
D'Elsy Jacobs huet mat hiren Elteren zu Garnech an der Schoulstrooss op der Nummer 61, am Haus Hames, gewunnt. Si war dat jéngst Kand vu siwen. E puer vun hire Bridder souze schonn als Jugendlecher op Coursevëloen. Et waren dat de Roger ("Rosch"), de Roby, den Edmond ("Ed") an de Raymond ("Raym"). Hire Brudder Eugène war jonk gestuerwen an hir Sëschter Cécile war als Infirmière an England gaangen.
An hirer Jugend huet d'Elsy vill mat hire Bridder trainéiert, mä Coursse konnt si zu Lëtzebuerg keng fueren. Déi Zäit hate Fraen näischt bei Vëloscourssen um Suedel verluer. Dowéinst huet si missen an d'Belsch oder a Frankräich fuere goen, wou hir Lizenz unerkannt gouf. Eréischt 1955 huet déi lëtzebuergesch Vëlosfederatioun hir Statute wéinst der Elsy Jacobs geännert a si huet däerfe Courssen zu Lëtzebuerg fueren.
Den 30. August 1958 gëtt zu Reims déi éischt Weltmeeschterschaft fir Frae gefuer. D'Elsy fiert mat a gëtt Weltmeeschterin, virun der iranescher Topfavoritin an de staarke Sowjetrussinnen.
E puer Méint drop, den 9. November fiert si zu Mailand op der Ronnpist fir de Stonneweltrekord ze briechen. Deen hat d'Englännerin Millie Robinson dat selwecht Joer am September opgestallt mat 39 km, 718 m an 80 cm. Bei niwwelegem a kale Wieder huet d'Elsy Jacobs de Weltrekord ëm 1.628 Meter iwwerbueden. E Rekord mat 41 km, 347 m a 27 cm deen eréischt no 14 Joer vun der Italieenerin Maria Cressari zu Mexiko 1972 knapps mat 41,471 km konnt gebrach ginn.
No deene Succèse koum et dann dozou datt och zu Lëtzebuerg Dammecoursse gefuer si ginn. D'Elsy Jacobs huet de Meeschtertricot vun 1959 bis 1974 gedroen.
1974 koum et zu Reiwereien tëscht der Elsy Jacobs an der Federatioun, déi si net fir d'Weltmeeschterschaft ugemellt hat. D'Federatioun huet sech hanner "Geldproblemer" verschanzt an d'Sportlerin wollt den Deplacement aus eegener Täsch bezuelen. Wéi och doraus näischt ginn ass, huet si d'Land verlooss, huet déi franséisch Nationalitéit ugeholl an ass fir d'éischt op Paräis wunne gaangen. Duerno ass si mat hirem Mann op Loudéac an der Bretagne geplënnert an huet do bis 1996 eng Jugendekippe trainéiert.
1998 ass d'Elsy Jacobs an der Bretagne gestuerwen.
Postum Éierungen
Zanter 2001 gëtt all Joer den 1. Mee d'"Randonnée Elsy-Jacobs" mam Vëlo an hirer Heemechtsuertschaft Garnech organiséiert.
Fir de 40. Joresdag vun der Weltmeeschterin huet 1998 déi Schëfflenger Sculptrice Yvette Gastauer-Claire eng Erënnerungsmedail erausginn, an enger Oplo vun 20.
Am Kader vum 50. Joresdag vum Elsy Jacobs hirem Weltmeeschter-Titel an hirem Stonneweltrekord gouf de 26. Abrëll 2008 zu Garnech de Grand Prix Elsy-Jacobs, eng international Course fir Dammen, disputéiert.
De 26. Abrëll 2011 gouf eng Erënnerungsplack fir d'Elsy Jacobs, e Wierk vun der Yvette Gastauer-Claire, am Amalia-Park an der Stad Lëtzebuerg ageweit. Fir u si z'erënnere gouf och zu Schuller eng Strooss (Rue Elsy Jacobs) no hir genannt.
698 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
Dës Säit befaasst sech mam Joer 698 v. Chr.
Transport intercommunal de personnes dans le canton d'Esch-sur-Alzette
Den Transport intercommunal de personnes dans le canton d'Esch-sur-Alzette, ofgekierzt TICE, ass e lëtzebuergeschen interkommunale Syndikat dee sech ëm den ëffentleche Persounentransport am Süde vu Lëtzebuerg, gréisstendeels am Minett këmmert.
Den TICE ass zanter 2020 als ëffentlecht Etablissement am Handelsregëster agedroen.
Legal Basis
Mam Gesetz vum 19. Mee 1914 gouf d'Regierung autoriséiert bis zu 50 Prozent vun de Käschten fir d'Uleeë vun interkommunalen Tramslinnen am Kanton Esch-Uelzecht z'iwwerhuelen. Den initiale Betrag vun der staatlecher Participatioun vun ursprénglech maximal 2,5 Milliounen Frang gouf 1921 op e Maximum vun 8,7 Millioune Frang erhéicht.
Op Basis vum Gesetz vun 1914 gouf de Syndicat de communes pour la construction et l'exploitation de tramways intercommunaux dans le canton d'Esch-s.-Alz duerch e groussherzogleche Beschloss vum 2. Juni 1914 vun den 9 follgende Gemenge gegrënnt:
Nidderkäerjeng (haut: )
Porto
Porto huet e puer Bedeitungen:
Transport intercommunal de personnes dans le canton d'Esch-sur-Alzette
Legal Basis
De Syndikat krut d'exklusiivt Recht fir um Gebitt vun de Membergemengen en Tram ze bauen, ze bedreiwen a fir Konzessiounen ze verginn.
Am Laf vun der Zäit gouf den Arrêté grand-ducal e puermol ugepasst: de 27. Dezember 1951, de 27. Mee 1952, 1953 , den 29. Juli 2008, an den 1. Dezember 2017. Mat der Statutenännerung vun 2008 gouf den Numm Tramways intercommunaux du canton d'Esch-sur-Alzette an Transport intercommunal de personnes dans le canton d'Esch-sur-Alzette geännert, d'Ofkierzung TICE gouf bäibehalen.
Am Joer 2008 ass d'Gemeng Monnerech dem TICE-Syndikat bäigetrueden.
Am Joer 2012 koumen duerch d'Schafe vun der Gemeng Käerjeng duerch Fusioun zousätzlech Uertschaften dobäi.
Exploitatioun
D'Geschicht vum TICE léisst sech an dräi Phasen andeelen:
Vun 1949 bis 1956 sinn déi fréier Linne vum Minettstram no an no mat Bussen ersat ginn.
Den 2. Juni 2014 gouf den 100. Jubiläum vum TICE an enger akadeemescher Sëtzung am Escher Theater gefeiert. Den TICE beschäftegt haut (2014) 364 Leit an huet 110 Bussen am Asaz. Aus der selwechter Ursaach war den 19. Juli 2014 eng Porte ouverte an de Raimlechkeete vum TICE um Boulevard Charles de Gaulle.
Direkter vum TICE ass de Steve Arendt, Presiddent vum Syndikat ass de Pierre Mellina.
Buslinnen
Den TICE bedreift (2015) 15 Buslinne fir de Public an 81 Linne fir de Schülertransport. Op den Haaptbuslinne fueren d'Busse wiertes am 15 Minutten-Takt, op den Niewelinnen all 30 Minutten, op engem Streckennetz vun 377,5 km (Stand 2011).
D'Zuel vun de Buslinnen ass an de leschten 10 Joer vun 9 op 16 eropgaangen, fir 2015 nees op 15 erofzegoen. Déi Escher Gare huet grad wéi virdru beim Tram d'Funktioun vun engem Terminus.
Zanter dem 5. Dezember 2016 fiert all Wochenenn an um Virowend vun de Feierdeeg en "Nuetsbus" op alle Linnen.
Bussen
De Mercedes Bus Nr. 34 vun 1959 huet iwwerlieft an ass renovéiert ginn. E gëtt vun der Bus 34 asbl benotzt a gefleegt a ka fir privat Zwecker (mat Chauffer) gelount ginn.
Gebaier
De Busdepot mat de Reparaturatelieren an d'Verwaltung vum TICE ass um Boulevard Charles de Gaulle zu Esch-Uelzecht. An den Ateliere kënnen alleguer d'Reparaturen un der Mechanik, der Karosserie an de Sëtzer vum eegene Personal ausgeféiert ginn. Am Lager sinn iwwer 16.000 Ersatzdeeler permanent disponibel fir d'Reparature sou séier wéi méiglech kënnen ze maachen. Zu den Ateliere gehéiert eng Wäschstrooss an eng modern ekipéiert Sprëtzkabinn fir Lackéierungsaarbechte vun eenzelen Deeler, an awer och vu komplette Bussen.
.pr
.pr ass den Nationalen Top-Level-Domän vu Puerto Rico.
Orphanet
Orphanet ass eng europäesch Datebank fir seele Krankheeten, déi den 1. Januar 1997 vum INSERM an der DGS gegrënnt gouf.
697 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
702 v. Chr. | 701 v. Chr. | 700 v. Chr. | 699 v. Chr. | 698 v. Chr. | 697 v. Chr. | 696 v. Chr. | 695 v. Chr. | 694 v. Chr. | 693 v. Chr. | 692 v. Chr.
Dës Säit befaasst sech mam Joer 697 v. Chr.
Burundi
De Burundi, op Franséisch République du Burundi, an op Kirundi Republika y'Uburundi, ass e Staat an Ostafrika. De Burundi ass ee vun de klengste Staaten an Afrika.
Sproochen
Déi offiziell Sprooche si Kirundi, eng Bantu-Sprooch, a Franséisch. Geschwat gëtt nach Swahili.
Wilson Pickett
Säi Liewen
De Wilson Pickett, jéngst vun 11 Kanner, hat eng schwéier Kandheet, an huet seng Carrière als Sänger am Chouer vun der Baptistekierch vu Prattville ugefaangen. Hien ass op Detroit geplënnert an huet do eng Gospel-Band gegrënnt. Geschwënn duerno ass hien der R&B-Band, The Falcons, bäigetrueden, déi e Sänger gesicht huet. 1963 huet en eng Solocarrière ugefaangen.
Mëtt der 1960er Joren hëlt hien am Stax Records-Studio vu Memphis mat vu senge bekanntste Stécker op: In the Midnight Hour, Don't Fight It, 634-5789 a Ninety-Nine and One-Half (Won't Do), déi dräi lescht hat en zesumme mam Eddie Floyd a Steve Cropper geschriwwen.
An de Fame-Studioen an Alabama huet en e bësse méi spéit weider Succèsen opgeholl, dorënner Mustang Sally, Funky Broadway, a Land of 1000 Dances.
Och fir aner bekannten Artisten huet e Stécker geschriwwen, dorënner Led Zeppelin, Van Halen, d'Rolling Stones, Aerosmith, The Grateful Dead, Genesis, Creedence Clearwater Revival, Roxy Music oder de Bruce Springsteen.
Bis 1971 huet hie weider Erfolleg, ënner anerem mat enger Reprise vun Hey Jude vun de Beatles. Hien huet och Everybody needs somebody to love, opgeholl, dat d'Stones an d'Blues Brothers spéider gecovert hunn.
Jean Hamilius
De Jean Hamilius, gebuer de 5. Februar 1927 zu Lëtzebuerg, ass e lëtzebuergesche Politiker (DP), an och e Liichtathlet, Olympionik a Manager. Hien ass de Fils vum Émile Hamilius.
Kandheet a Jugend
Als Kand huet de Jean Hamilius a sengem Elterenhaus, dem Haus Lassner, um Knuedler gewunnt a goung an d'Primärschoul um Aldrenger, duerno an de Kolléisch.
Hien hat 13 Joer wéi d'Wehrmacht an d'Stad Lëtzebuerg amarschéiert ass; mat ongeféier 16 Joer gouf hien zesumme mat senge Klassekomerode bei d'Heimatflak agezunn, enger Unitéit déi ënner dem däitsche Besatzer aus ganze Klasse vu Studente bestanen huet, déi als "Luftwaffenhelfer" an der Fligerofwier hu missen hëllefen.
No der Liberatioun duerch d'amerikanesch Truppen, den 10. September 1944, huet sech d'Unio'n, eng Organisatioun vu Resistenzler, relativ séier an der Stater Märei etabléiert fir ënner amerikanescher Supervisioun, d'Land ze verwalten.
Duerch säi fréiere Scoutschef Raymond Hagen, dee Generalsekretär vun der Unio'n war, war de Jean Hamilius wärend der däitscher Occupatioun an d'Unioun opgeholl ginn a war direkt no der Liberatioun mat 17 Joer e Member vun der "Miliz". Kuerz duerno huet hie sech bei den Amerikaner gemellt fir als Dolmetscher ze schaffen a war du mam 46th Armored Infantry Battallion vun der 5th US Armored Division an den Ardennen ënnerwee.
Studium
Nodeems de Jean Hamilius seng Première am Kolléisch gemaach hat, huet hie vun 1946 bis 1950 Ekonomie op der Ecole de Commerce Solvay an duerno nach vun 1950 bis 1951 zu Ithaca, am Norde vun New York op der Cornell University studéiert.
1951 koum hien zeréck op Lëtzebuerg an huet säi Militärdéngscht nogeholl.
Berufflech Carrière
De Jean Hamilius huet fir d'éischt eng kuerz Zeit am Familljegeschäft Lassner geschafft, duerno am Hierscht 1952 bei der ARBED ugefaangen, wou hien eng Zäit mat der Vente vun de Produite vun der Diddelenger Schmelz beschäftegt war. Kuerz duerno huet hie gekënnegt an zesumme mat dräi Studiekolleegen eng eege Firma opgemaach déi als Experts comptables an dono als Réviseurs d'entreprises an als Organisateurs conseils geschafft hunn. Dat ware Gerbes, Kioes et Cie, Hamilius & Schmitter, Fiduciaire Générale de Luxembourg a Compagnie Fiduciaire (haut Deloitte, EY Luxembourg a BDO).
Sou huet de Jean Hamilius dann och eng ganz Parti vu finanzielle Gesellschaften zu Lëtzebuerg matgegrënnt. De Crédit Européen (haut ING Lëtzebuerg) huet e wärend ville Joren dirigéiert.
Politesch Carrière
Enn vun den 1950er Jore war de Jean Hamilius eng kuerz Zäit Member vum Verwaltungsrot vun der nei gegrënnter Luxair wou hie sech mam Jean Dupong dofir agesat huet, datt d'Gesellschaft – déi dunn nach kee Fliger hat – sech fir de Fokker 27 Friendship decidéiert huet. Zur selwechter Zäit huet hie mam Jean Peusch gehollef de Lëtzebuerger Journal ze moderniséieren.
An der Regierung Thorn-Vouel-Berg war de Jean Hamilius fir d'éischt Minister fir Akerbau a Wäibau a Minister vun den Ëffentlechen Aarbechten (1974 - 1979). Duerno och Ministre adjoint des Affaires Etrangères (1976-1979).
Als Akerbauminister huet hie ë. a. en neit Agrargesetz erausbruecht a war als Bauteminister zoustänneg fir eng Rëtsch wichteg Dossiere wéi z. B. d'Renovatioun vun der Veianer Buerg, dem Bau vum Jean-Monnet Gebai an der Olympescher Schwämm, dem Klenge Kueb asw.
Virun de Chamberwale vun 1979 hat de Jean Hamilius decidéiert fir kee Regierungsposte méi unzehuelen, gouf dunn awer - vun 1979 bis 1982 - ee vun de 6 Lëtzebuerger Deputéierten am Europäesche Parlament.
Hien hat sech 1981 fir d'Gemengewalen an der Stad opgesat, bei deenen hien hanner dem Camille Polfer a Lydie Polfer als Drëtte gewielt gouf. Aus gesondheetleche Grënn huet de Camille Polfer säi Mandat néiergeluecht a seng Duechter Lydie huet de Buergermeeschterposten ugeholl; de Jean Hamilius krut e Posten als Schäffen ugebueden deen hien awer net ugeholl huet; hie blouf Conseiller am Gemengerot vun der Stad.
De Jean Hamilius ass bei de Chamberwalen 1984 nach eng Kéier gewielt ginn, huet säi Deputéiertemandat awer Enn 1987 zu Gonschte vum Jean-Paul Rippinger opginn.
De Sportler Jean Hamilius
Wärend sengem Studium an der Belsch hat de Jean Hamilius mat Lafen ugefaangen a war e Joer duerno ee vun de beschte Leefer vum Sportveräin op der Uni. Zu Lëtzebuerg war hie Member an der Spora an huet sech haaptsächlech an de Sprintstrecke spezialiséiert.
Hie war 1951 bei den europäesche Studentespiller zu Lëtzebuerg mat derbäi wou hien zesumme mam Josy Barthel, Robert Schaeffer a mam Gérard Rasquin am 4×400 Meter Staffellaf hanner Däitschland op déi zweet Plaz koum. Déi selwecht Ekipp, mä mam Fred Hammer amplaz vum Josy Barthel, huet am Joer duerno bei den Olympesche Spiller zu Helsinki a Finnland matgemaach an en neien Nationalrekord iwwer 4 × 400 m opgestallt, dee 40 Joer gehalen huet.
A senger Fräizäit ass de Jean Hamilius ënner anerem Schi gefuer, war Hummerwerfer an der Spora an ass och schnorchele gaangen.
Auszeechnungen
Als Minister krut de Jean Hamilius eng Parti héich lëtzebuergesch an auslännesch Dekoratiounen.
.pt
.pt ass den Nationalen Top-Level-Domän vu Portugal.
Benin
De Benin, op Franséisch République du Bénin, ass e Staat a Westafrika.
Bis 1975 huet d'Land Dahomey geheescht.
Marie-Claude Beaud
D'Marie-Claude Beaud, gebuer 1946 zu Besançon, ass eng Ausstellungscommissairin an Direktesch vu Kulturinstitutiounen.
Vun 1963-1968 huet si Konschtgeschicht an Archeologie studéiert. Duerno huet si op der Universitéit vu Besançon enseignéiert a war vun 1976 bis 1978 Assistent-Ausstellungscommissairin vum Musée vu Grenoble. Duerno war si am Musée vun Toulon agestallt. Tëscht 1994 an 1996 war si Generaldirektesch vum American Center zu Paräis. Duerno, bis 2000, war si Genraldirektesch vun de Muséeë vun der Union centrale des Arts décoratifs (an Direktesch vum Musée de la publicité). Vun 2000 bis Enn 2008 war si Direktesch vum Musée d'Art Moderne Grand-Duc Jean.
Si krut eng Nominatioun fir am Abrëll 2009 Direktesch vum Nouveau musée national de Monaco ze ginn.
Hiert Markenzeechen ass, keng Oftrennungen z'akzeptéieren. Si ënnerstëtzt Begéignungen, Vermëschungen a Konfrontatiounen tëscht Konschtstiler, -richtungen a medien.
Nothomb
Nothomb, op Lëtzebuergesch Noutem, ass eng belsch Uertschaft am Arelerland an der Provënz Lëtzebuerg.
D'Uertschaft läit op enger Héicht vu ronn 330 m, am Dall vun der Noutemer Baach.
Bis zur belscher Gemengereform vun 1977 war Noutem eng eegestänneg Gemeng.
D'Gemeng
1839 gouf Noutem beim Grand-Duché gelooss, koum awer 1843, wéi d'Grenzmaarke placéiert goufen, dach op déi belsch Säit.
1923 hunn Noutem a Parette sech vun Atert lassgesot, a bis 1977 eng eegestänneg Gemeng forméiert.
D'Par
D'Par vun Noutem gouf 1808 frësch ageriicht, an huet deemools, wéi de ganzen Département des Forêts, zum Bistum Metz gehéiert. 1823 koum d'Par bei de Bistum Namouer.
D'Kierch Exaltation de la Ste-Croix ass déi drëtt Kierch zu Noutem. Vun der éischter ass bekannt, datt se 1829 frësch opgeriicht gouf, duerno gouf op enger anerer Plaz, tëscht 1906 an 1907, eng nei Kierch vun der Gemeng gebaut (Arrêté royal vum 31.07.1905). Déi haiteg Kierch ass vun 1971 a gouf op enger Plaz nieft där vu virdrun opgeriicht.
Yves Brayer
Den Yves Brayer, gebuer 1907 zu Versailles, a gestuerwen den 29. Mee 1990 zu Paräis, war e franséische Moler.
695 v. Chr.
700 v. Chr. | 699 v. Chr. | 698 v. Chr. | 697 v. Chr. | 696 v. Chr. | 695 v. Chr. | 694 v. Chr. | 693 v. Chr. | 692 v. Chr. | 691 v. Chr. | 690 v. Chr.
Dës Säit befaasst sech mam Joer 695 v. Chr.
Canton du Mans-Nord-Campagne
De Canton du Mans-Nord-Campagne ass eng fréier franséisch administrativ Andeelung am Arrondissement Le Mans, am Departement Sarthe am Pays de la Loire.
Bonifatius Stirnberg
De Bonifatius Stirnberg, gebuer den 20. Februar 1933 zu Freinohl am Sauerland, (Bundesland Nordrhein-Westfalen), ass en däitsche Sculpteur.
Säi Liewen
1948 huet de Bonifatius Stirnberg mat enger Léier als Holzsculpteur ugefaangen an huet dës 1951 mat der Geselleprüfung ofgeschloss. Hien huet duerno eng Schréinerléier gemaach, déi en 1953 mat der Geselleprüfung op en Enn bruecht huet.
Duerno huet hien op der Meisterfachschule der Stadt Aachen Studie fir Raumgestaltung a Skulptur gemaach, déi en 1959 opgeschloss huet.
Sint-Martens-Latem
Sint-Martens-Latem läit am Südweste vu Gent am Dall vun der Leie a besteet aus den Uertschaften Deurle a Latem. D'Gemeng huet den Numm Kënschtlerduerf kritt, well do Artisten a Schrëftsteller sech mat Virléift néierloossen an d'kulturell Infrastrukturen staark entwéckelt sinn. D'Gemeng gëtt als Wéi vum flammänneschen Expressionnissem betruecht a si huet verschidde Molerkreesser hiren Numm ginn, Gruppe vu Moler déi an der 1. Hallschent vum 20. Joerhonnert kënstleresch aktiv waren. Si haten zwar keng fest Strukturen, mä hir Membere sinn duerch eng Rei vu gemeinsame Kennzeechen opgefall.
Benny Quick
Benny Quick ass de Kënschtlernumm vum Rolf Müller, gebuer den 31. Dezember 1943 zu Essen a gestuerwen den 22. Dezember 1999 zu Frankfurt am Main. Hie war en Duisburger Popsänger.
Bonifatius Stirnberg
Säi Liewen
1957 huet hien d'Meeschterprüfung als Holzsculpteur gemaach.
Benny Quick
De Benny Quick hat seng éischt Optrëtter am Tante Olga-Danzschapp zu Duisburg. Säin absolut gréisste Succès war 1962 den Titel Motorbiene, eng däitsch Coverversioun vu Motorcycle vu Laudis-Helmer op enger Single vun der däitscher Columbia. Eng zweet däitsch Versioun gouf et vum Rudolf Rock und die Schocker.
Dem Benny Quick seng Begleetband waren The Twens, an där zäitweileg den Organist Friedl Kuhnke gespillt huet.
Seng gréisst Optrëtter waren am Star-Club zu Hamburg op der Große Freiheit 39.
Fir ze lauschteren
Dem Benny Quick seng 28 Lidder si bei Bear Family Records op enger CD Motorbiene ze kréien, mat ë,a.
Mozart (Homonymie)
Weider Bedeitunge vu "Mozart":
Kuckt och:
Theodor Fahr
De Fahr huet zu Giessen, zu München an zu Kiel Medezin studéiert. 1903 huet hie säin Doktorat zu Giessen gemaach. Am Joer 1919 gouf hie "planmässiger ausserordentlicher Professor", a 5 Joer drop uerdentleche Professer fir Pathologie a pathologesch Anatomie zu Hamburg.
Bonifatius Stirnberg
Säi Liewen
Vun 1962 bis 1966 war hien op der Kunstakademie Düsseldorf, wou hie beim Joseph Beuys Coursen am Fach Skulptur geholl huet.
Theodor Fahr
A spéidere Joren huet hie sech besonnesch mat Nephrologie beschäftegt.
De Fahr-Syndrom ass no him genannt ginn.
De Patholog Fahr huet vun 1909 bis 1915 mam Klinicker Franz Volhard zu Mannheim enk zesummegeschafft an si hunn 1914 an hirer Monographie Die Bright'sche Nierenkrankheit, Klinik, Pathologie und Atlas eng nei Klassifizéierung vun den Nierekrankheete virgestallt.
Publikatiounen
Theodor Fahr / Franz Volhard: Die Brightsche Nierenkrankheit, 1940, Berlin, J. Springer
Sint-Martens-Latem
An der éischter Grupp, déi vun de sougenannte Mystiker fanne mer den Albert Servaes, de Georges Minne, de Gustave van de Woestijne, de Valerius De Saedeleer an den Albijn Van den Abeele.
Déi 2."Schoul" war déi vun den Expressionisten, mam Constant Permeke, Jos Verdegem, Gustave de Smet, Léon de Smet an Frits Van den Berghe.
Zur 3. Latem-Grupp, déi e spektakulären Afloss op déi belsch modern Molerei hat, zielen, ausser dem Jozef de Coene: Hubert Malfait, Albert Saverys, Arthur Deleu, Albert Claeys, Victor Lorein, Achile Van Sassenbroeck, Jules Boulez an Maurice Schelck. Lues a lues huet den Iwwergang zum Expressionissem sech vollzunn.
Um Spaweck
Offiziell Säit vun der Gemeng (op nl)
696 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
701 v. Chr. | 700 v. Chr. | 699 v. Chr. | 698 v. Chr. | 697 v. Chr. | 696 v. Chr. | 695 v. Chr. | 694 v. Chr. | 693 v. Chr. | 692 v. Chr. | 691 v. Chr.
Dës Säit befaasst sech mam Joer 696 v. Chr.
Canton de Capendu
De Canton de Capendu war bis Mäerz 2015 eng franséisch administrativ Andeelung am Arrondissement Carcassonne, am Departement Aude an der Regioun Occitanie. Bei der Kantonalreform vun 2014 gouf de Kanton ofgeschaaft.
694 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
699 v. Chr. | 698 v. Chr. | 697 v. Chr. | 696 v. Chr. | 695 v. Chr. | 694 v. Chr. | 693 v. Chr. | 692 v. Chr. | 691 v. Chr. | 690 v. Chr. | 689 v. Chr.
Dës Säit befaasst sech mam Joer 694 v. Chr.
Jos Romersa
De Joseph André ("Änder") Romersa, gebuer den 1. November 1915 zu Diddeleng an och do de 5. November 2016 an der Nuecht op de 6. November gestuerwen, , war e lëtzebuergeschen Turner.
Hie war vun 1923 bis 1931 bei der Société de Gymnastique "Jeune Garde Catholique" Diddeleng a vun 1931 bis 1980 beim Turnveräin Union Diddeleng lizenséiert.
Bei den Olympesche Spiller 1936 zu Berlin gouf hien de 84. vun 111 Konkurrenten.
Hien huet zu Diddeleng op der ARBED als Elektrikermeeschter geschafft.
Säi Jong ass de fréieren Héichsprénger Marc Romersa a säi Kandskand de Museker Pit Romersa.
Bayern
Mat méi wéi 70.500 Quadratkilometer ass de Fräistaat Bayern de gréisste vun de 16 Länner an Däitschland a läit am Südosten. Mat méi wéi 13 Milliounen Awunner ass et no Nordrhein-Westfalen den zweetpopulärsten däitsche Staat.
Am Süden huet de Fräistaat en Undeel un den héije Bierger vun den Ostalpen an an de flaach Alpinefouss, déi sech bis op d'Donau ausdehnen. Norde vun der Donau bestëmmen déi niddreg Biergketten wéi de Bayeresche Wald oder d'Fichtel Bierger d'Landschaft. Bei Mainfranken huet Bayern och eng vun de wichtegste Wäiregiounen an Däitschland.